પહેલી વાર નામ સાંભળનાર મિત્રોને લાગશે કે એન્જિનીયરિંગની કોઈ શાખા હશે! વાસ્તવમાં, સોશિયલ એન્જિનીયરિંગ એ એક પ્રકારની ખાસ કળા છે, જેના દ્વારા સાયબર ક્રિમિનલ્સ કોઈ પણ વ્યક્તિને ભોળવીને, વિશ્વાસમાં લઈને પોતાને જોઈતી માહિતી મેળવી લે છે અને તેના ઉપયોગ વડે પોતાના ટાર્ગેટને નુકસાન કરી શકે છે. આવા પ્રકારના કામમાં કોઈ ખાસ ટૂલ કે સોફ્ટવેરની જરૂર પડતી નથી કે ના તો કોઈ ખાસ ટેકનિકલ નોલેજની. માત્ર વાક્ચાતુર્ય દ્વારા જોઈતી માહિતી મેળવી લેવામાં આવે છે.